

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

Povjerenstvo za procjenu

šteta od prirodnih nepogoda

KLASA: 320-10/25-01/3

URBROJ: 2186-11-25-8

Vinica, 13. kolovoz 2025. godine

**JAVNI POZIV
ZA PRIJAVU ŠTETE NASTALE USLIJED PRIRODNE NEPOGODE SUŠE
NA PODRUČJU OPĆINE VINICA**

Članak 1.

U skladu sa Zakonom o ublažavanju i uklanjanju posljedica šteta od prirodnih nepogoda (dalje u tekstu: Zakon, „Narodne novine“ 16/19) pozivaju se oštećenici s područja Općine Vinica na čijim poljoprivrednim površinama je nastala šteta od prirodne nepogode – suše, da podnesu prijavu štete Općini Vinica.

Župan Varaždinske županije dana 13. kolovoza 2025. godine donio Odluku o proglašenju prirodne nepogode suše za područje Općine Vinica.

Članak 2.

Štete se prijavljuju na zakonom propisanom Obrascu PN koji mora biti popunjen u cijelosti i ovjeren potpisom.

Podnositelj prijave dužan je uz prijavu priložiti sljedeće dokumente:

* Obrazac PN
* Izjavu o suglasnosti za obradu osobnih podataka,
* LIST A – Zahtjev za potporu za 2025. godinu,
* LIST B – Prijave površina za 2025. godinu,
* Izjavu da usjevi nisu osigurani.

U prijavi je potrebno navesti sljedeće:

* broj ARKOD čestice,
* površinu (u hektarima),
* postotak oštećenja.

Članak 3.

Rok za prijavu šteta je 8 (osam) dana od dana objave ove obavijesti odnosno do **21. kolovoza 2025. godine**, zaključno do 12:00 sati.

**Potpune i čitko ispunjene te ovjerene prijave se podnose na propisanom obrascu PN putem elektroničke pošte na adresu:** **opcina.vinica@vinica.tcloud.hr** **ili osobno u prostorijama Općine Vinica radnim danom od 8:00 do 12:00 sati.**

Napomene:

Informacije u svezi s prijavom štete mogu se dobiti u Općini Vinica, radnim danom od 08:00 do 14:00 sati, na kontakt telefon: 042/722-233 ili putem maila.

Nakon isteka roka za dostavu prijava šteta, Općinsko povjerenstvo za procjenu šteta od prirodnih nepogoda utvrditi će prvu procjenu šteta te izvršiti upis prve procjene u registar šteta. Na temelju svih prikupljenih podataka pristupiti će se utvrđivanju konačne procjene štete koja će se prijaviti županijskom povjerenstvu za procjenu šteta od prirodnih nepogoda.

**Povjerenstvo za procjenu**

**šteta od prirodnih nepogoda**